George Washington Carver

George Washington CARVER (naskiĝis en januaro 1864 en Diamond, Misurio, Usono - mortis la 5-an de januaro 1943 en Tuskegee, Alabamo) estis usona sciencisto, botanikisto, edukisto kaj inventinto, kies studoj kaj instruado revoluciigis agrikulturon en Usono.

Naskita sklavo mem, li poste kompletigis akademian edukon kaj instruis al iamaj sklavoj terkulturajn teknikojn por aŭtarkio. Li famiĝis pro siaj inventoj kaj disvolviĝo de centoj da uzoj por arakidoj kaj aliaj plantoj por pliigi agrikulturajn rendimentojn kaj diversigi la kotonan monokulturon en Alabamo. En 1921, li fariĝis la unua afrik-usonano kiu atestis kiel spertulo en la Kongreso .

Oni atribuas al George Washington Carver la pruvon, ke Usono estis lando de ŝancoj por ĉiuj homoj.

 Inventaĵoj 
Carver faris grandajn klopodojn por plibonigi la vivkondiĉojn de malgrandaj farmistoj en la sudokcidenta Usono, precipe iamaj sklavoj. Ili ne nur estis enkondukitaj al modernaj terkulturaj metodoj kiel kultivciklo kaj artefaritaj sterkoj, sed ankaŭ al multaj metodoj elpensitaj de Carver mem, per kiuj ili povis produkti utilajn substancojn kiel blankigilojn, purigilojn, lubrikaĵojn, spicojn, ktp. el siaj kultivaĵoj, kiujn ili alie ne povus havigi. Por tiu celo, li evoluigis kaj funkciigis specon de moviĝa lernejo en vagono, la t.n. Jesup Wagon, nomita laŭ la sponsoro Morris Ketchum Jesup "The first Jesup Wagon" , George Washington Carver Museum, Tuskegee University Historic Site, National Park Service website.. Li poste veturis tra la landon al la farmistoj kaj klarigis al ili liaj agrikulturaj metodoj, Ekzemple, ili montris la naturon de ilia grundo aŭ demonstris la kultivadon de terpomoj kaj arakidoj. Tiu "lernado per farado" havis neĝbulefikon, ĉar la fakuloj transdonis tion, kion ili lernis. Carver jam laboris laŭ la Smith-Lever-Leĝo, kiu en 1914 postulis, ke la novaj kultivado- kaj plantadmetodoj evoluigitaj en registar-subtenataj eksperimentstacioj kaj agrikulturaj altlernejoj estu haveblaj al ĉiuj farmistoj.

Carver evoluigis metodon, kiu helpis poliomjelitpacientojn trakti siajn atrofiitajn muskolojn. Li frotis la muskolojn per specifa arakida oleo, kio alportis al li grandegan alfluon de pacientoj, kiuj ĉiuj estis subjektive konvinkitaj pri la utilaj efikoj de la kuracado. La kuracistoj tamen ignoris la proceduron. Ĝis nun, ne estas adekvate dokumentite kiomgrade la sukcesoj baziĝis sur placebo- efikoj aŭ estis kurac-specifaj.

Carver sukcesis evoluigi procezon por produkti paperon el konifera lignospecio, kiu kreskas nur en la suda Usono. Rezulte, rearbarigo okazis en areoj kiuj antaŭe estis dezertaj aŭ plejparte kovritaj per arbustoj.

Carver estis tre sukcesa en produktado de tinkturoj el plantoj kaj evoluigis centojn da novaj planttinkturoj. El la vito Vitis rotundifolia sole, li kapablis produkti 49 tinkturfarbojn per kiuj materialoj kiel lano kaj kotono povus esti tinkturfarbitaj.

Kiel agrikultura kemiisto, Carver malkovris ĉirkaŭ 300 uzojn por arakidoj  kaj 118 por batatoj.  Oni ofte konsideras lin la inventinto de arakida butero, sed tio estas malĝusta. 

Liaj trovoj estis de grandega graveco ĉar arakidkultivado reprezentis alternativon al la dominaj kotonmonokulturoj en Alabamo. Tiutempe, ĉi tiuj estis ĉiam pli infestitaj de la kotonkapsula durkulio, kiu kaŭzis la malriĉiĝon de tutaj regionoj. La arakido provizis planton, kiu estis tre nepostulema, facile kultivebla, stokis nitrogenon en la grundo, kaj, danke al Carver, ankaŭ havis grandan merkaton.

 Referencoj 

 Vidu ankaŭ 

 7042 Carver

 Eksteraj ligiloj 

 National Inventors Hall of fame: George Washington Carver 
 Legacy of Dr. George Washington Carver. Tuskegee University

Kategorio:Afrik-usonanoj
Kategorio:Usonaj fungosciencistoj
Kategorio:Usonaj botanikistoj
Kategorio:Mortintoj en 1943
Kategorio:Naskiĝintoj en 1860-1869
Kategorio:Necerta naskiĝdato
Kategorio:Naskiĝjaro nekonata